als_Latn dik_Latn sna_Latn
Asport – Fiton Barcelona ndërsa Reali mund të quhet në krizë pasi humbet dhe derbin me Atleticon.
Në Camp Nou, përballë Athletic Bilbaos, Barcelona fiton (2-0) ndeshjen e tretë radhazi duke iu gëzuar jo vetëm pikëve të plota (9 pikë) por dhe rrjetës së portës së saj ende të paprekur (6 gola të shënuar 0 të pësuar). Dy me zero përfundon ndeshja mes katalanasve dhe baskëve, të cilët kishin veshur në mënyrë “demostrative” fanellat me ngjyrat e flamujve të tyre, (verdhë-e-kuq për Katalunjan, dhe Bilbao me të gjelbrën në të kuqe).
Lionel Messi frymëzon Neymarin, që rikthehet me një dygolësh. I hedhur në fushë nga stoli, braziliani shënon dy herë (min 79’ dhe min 84’) pas shërbimeve të argjentinasit nënkampion Bote.
Ndërkohë kriza pushton Realin. Në derbin e Madridit formacioni i Simeones mund 2-1 Bernabeun duke fituar kështu të dytën sfidë me radhë. Skuadra e Ancelottit pas humbjes me Real Sociedadin (4-2) merr një tjetër shuplakë duke humbur dhe derbin.
Tiago shënoi (min 10’) sinjalin e parë të një sfide tejet të zjarrtë teksa u barazua nga Cristiano Ronaldo (min 26’ me penallti). Mbretërorët e Madridit zhvilluan një lojë kërkuese por shpërdoruan shumë raste (21 raste të krijuara vetëm 4 gjuajte në kuadrat). Ndërsa edhe në ato që ishin kërcënuese mendoi portieri Moya. Në pjesën e dytë erdhi dhe goditja. Arda Turan (min 76’) shënoi golin e fitores dhe krizën totale në radhën e skuadrës së Ancelottit, që tashmë mbetet 6 pikë pas Barcelonës dhe “dergjet” në vendin e 12-të.
You must be logged in to post a comment Login
als_Latn als_Latn als_Latn als_Latn als_Latn eng_Latn